**ΠΑΡΑΙΤΗΣΕΙΣ ΕΚΠΑΙΔΕΥΤΙΚΩΝ & ΕΕΠ ΠΟΥ ΑΝΗΚΟΥΝ ΟΡΓΑΝΙΚΑ ΣΤΑ ΚΕΣΥ ΑΤΤΙΚΗΣ 2020-21**

 **Α. ΠΡΟΘΕΣΜΙΕΣ ΥΠΟΒΟΛΗΣ ΑΙΤΗΣΗΣ ΠΑΡΑΙΤΗΣΗΣ/ΤΥΧΟΝ ΑΝΑΚΛΗΣΗΣ**

 Μετά τη δημοσίευση του Ν.4777/2021 (ΦΕΚ 25Α/17-02-2021) (σχετ. το άρθ. 46) και της υπ΄αριθμ. 19014/Ε3/18-02-2021 εγκυκλίου του Υ.ΠΑΙ.Θ. «Τροποποίηση των προθεσμιών υποβολής αιτήσεων παραίτησης των εκπαιδευτικών Πρωτοβάθμιας και Δευτεροβάθμιας Εκπαίδευσης και παροχή οδηγιών σχετικά με την υποβολή των αιτήσεων παραίτησης κατά το σχολικό έτος 2020-2021» (επισυνάπτεται) ενημερώνουμε τους μόνιμους εκπαιδευτικούς και τα μέλη Ειδικού Εκπαιδευτικού Προσωπικού αρμοδιότητας της Υπηρεσίας μας, ότι **ειδικά για το τρέχον σχολικό έτος 2020 - 2021 οι αιτήσεις παραίτησης** υποβάλλονται στην υπηρεσία μας **από την Τετάρτη 17-2-2021 έως και την Τετάρτη 10-3-2021**  και θεωρείται ότι έχουν γίνει αποδεκτές και λύεται αυτοδικαίως η υπαλληλική σχέση των (αιτούντων/-ουσών) εκπαιδευτικών και ΕΕΠ στις 31-8-2021.

 **Ανάκληση της αίτησης παραίτησης**, λόγω μη ύπαρξης ειδικής νομοθετικής ρύθμισης για το εκπαιδευτικό προσωπικό, μπορεί να κατατίθεται στην υπηρεσία μας (όπου κατατέθηκε η αίτηση παραίτησης) **μέσα σε ένα μήνα από την ημερομηνία υποβολής της αίτησης παραίτησης,** σύμφωνα με την παρ. 4 του άρθρου 148 του ν. 3528/2007 (Α΄ 26), **π.χ. αίτηση που έχει υποβληθεί στις 22-2-2021 μπορεί να ανακληθεί ως και τις 21-3-2021.**

**Β. ΤΡΟΠΟΙ ΥΠΟΒΟΛΗΣ ΤΗΣ ΑΙΤΗΣΗΣ ΠΑΡΑΙΤΗΣΗΣ**

**ΚΑΙ ΤΥΧΟΝ ΑΙΤΗΣΗΣ ΑΝΑΚΛΗΣΗΣ**

(Λόγω των έκτακτων μέτρων και ρυθμίσεων για την αντιμετώπιση της ανάγκης περιορισμού της διασποράς του κορωνοϊού, σχετ. η υπ΄αριθμ. 8196/23-03-2020 εγκύκλιος του Υπουργείου Εσωτερικών και οι συναφείς Υπουργικές Αποφάσεις που αφορούν σε μέτρα για την αντιμετώπιση της ανάγκης περιορισμού της διασποράς του κορωνοϊού και ισχύουν).

Η αίτηση παραίτησης και η τυχόν αίτηση ανάκλησης της αίτησης παραίτησης υποβάλλονται, με έναν από τους ακόλουθους τρόπους:

1. **Ηλεκτρονικά, με υποβολή υπεύθυνης δήλωσης, η οποία θα δημιουργείται μέσω της Ενιαίας Ψηφιακής Πύλης της Δημόσιας Διοίκησης (gov.gr) του Υπουργείου Ψηφιακής Διακυβέρνησης.**
* Γενικές οδηγίες για την ηλεκτρονική συμπλήρωση της υπεύθυνης δήλωσης (υ.δ.) έχουν αναρτηθεί στην ιστοσελίδα του Υπουργείου Ψηφιακής Διακυβέρνησης.
* Η ταυτοποίηση διενεργείται μέσω των προσωπικών κωδικών Taxisnet.
* Σημειώνεται ότι για τη δημιουργία της υπεύθυνης δήλωσης ο/η εκπ/κός θα πρέπει να επιλέξει «Δήλωση με ελεύθερο κείμενο».
* Κατά τη συμπλήρωση του πεδίου του εγγράφου «κείμενο» ο/η εκπ/κός/ ΕΕΠ  **«σας υποβάλλω αίτηση παραίτησης», τον Αριθμό Μητρώου σας, καθώς και το ΚΕΣΥ που ανήκετε οργανικά και κατόπιν (επόμενο βήμα) να συμπληρώσετε τον αποδέκτη της υπεύθυνης δήλωσης., ήτοι: ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΤΤΙΚΗΣ** στην οποία ανήκει οργανικά.

**Προσοχή!!! Μετά την έκδοση της ανωτέρω ηλεκτρονικής υπεύθυνης δήλωσης, θα πρέπει να επιλέξετε να αποθηκεύσετε το αρχείο σε μορφή pdf (δίνεται αυτή η δυνατότητα μετά την έκδοση) της υ.δ. και να το αποστείλετε ηλεκτρονικά (αποκλειστικά από την Τετάρτη 17-2-2021 έως και την Τετάρτη 10-3-2021) στο κεντρικό email της Υπηρεσίας μας:** mail@attik.pde.sch.gr.

**Η ίδια διαδικασία επαναλαμβάνεται σε περίπτωση υποβολής ανάκλησης της αίτησης παραίτησης.**

**ΠΡΟΣΟΧΗ: Ακόμη και εάν οι υπεύθυνες δηλώσεις έχουν γίνει ηλεκτρονικά εντός των ορισθεισών προθεσμιών, θα πρέπει και να υποβάλλονται εντός των ίδιων προθεσμιών.**

**-Σε περίπτωση που χρειαστεί, η Υπηρεσία θα επικοινωνήσει με τον/την αιτούντα/ούσα.**

**-** Μετά την αποστολή της υπεύθυνης δήλωσης (αίτηση παραίτησης) επικοινωνήστε με την Υπηρεσία για να ενημερωθείτε για τον αριθμό πρωτοκόλλου.

1. **Σε εξαιρετική περίπτωση** που **δεν**είναι δυνατή η υποβολή της αίτησης παραίτησης με την ανωτέρω ηλεκτρονική διαδικασία, ο/η ενδιαφερόμενος/η **Αυτοπροσώπως ή από νόμιμα εξουσιοδοτημένο πρόσωπο**, προσέρχεται στην ΠΔΕ ΑΤΤΙΚΗΣ (Αν. Τσόχα 15-17, Αμπελόκηποι) ***εφόσον δεν****είναι δυνατή η ηλεκτρονική ή τηλεφωνική εξυπηρέτηση και****μετά από καθορισμό ραντεβού.***

**ΠΡΟΣΟΧΗ:**Στην παρούσα φάση και **λόγω** **του περιορισμού εξυπηρέτησης κοινού**, οι ενδιαφερόμενοι που κρίνουν απαραίτητη την αυτοπρόσωπη παρουσία τους στην Υπηρεσία μας, **θα εξυπηρετούνται κατά τις εργάσιμες ημέρες μετά από καθορισμένο ραντεβού**, προκειμένου να τηρηθούν τα μέτρα περιορισμού της διασποράς του κορωνοϊού.

**Γ. ΚΑΤΑΘΕΣΗ ΔΙΚΑΙΟΛΟΓΗΤΙΚΩΝ**

Μετά το πέρας της διαδικασίας υποβολής αιτήσεων παραίτησης/τυχόν ανακλήσεων αυτών και εφόσον τα έκτακτα μέτρα περιορισμού της διασποράς του κορωνοϊού εξακολουθούν να διατηρούνται σε ισχύ και να περιορίζουν την εξυπηρέτηση του κοινού, **θα ακολουθήσει ανακοίνωση αναφορικά με τη διαδικασία υποβολής δικαιολογητικών συνταξιοδότησης από τους παραιτηθέντες**(ισχύει και για τις αυτοδίκαιες παραιτήσεις λόγω ορίου ηλικίας).

**ΠΡΟΣΟΧΗ:** Σημειώνουμε, ότι η αρμοδιότητα των ΠΔΕ και των Διευθύνσεων Εκπαίδευσης, πέραν της λύσης της υπαλληλικής σχέσης των υπαλλήλων, αφορά **ΑΠΟΚΛΕΙΣΤΙΚΑ** στη **διεκπεραίωση των διαδικασιών** και την σύνταξη των φακέλων με τα απαιτούμενα δικαιολογητικά για τη συνταξιοδότησή τους (Π.Δ. 18/2018) **και όχι στην διαβεβαίωση** των ενδιαφερόμενων **περί της πλήρωσης ή όχι προϋποθέσεων για την καταβολή της σύνταξης και παροχή οικονομικών στοιχείων αυτής**  γι’ αυτό πριν από την υποβολή αίτησης παραίτησης, σκόπιμο είναι να ενημερώνεσθε από τη Διεύθυνση Α΄ Απονομής Συντάξεων και Εφάπαξ Δημοσίου Τομέα (πρώην Γενικό Λογιστήριο του Κράτους- Κάνιγγος 29, Αθήνα), για το αν θεμελιώνετε συνταξιοδοτικό δικαίωμα και συντάξιμη ηλικία, καθώς και ως προς το αν δικαιούσθε πλήρη ή μειωμένη σύνταξη.

**ΤΗΛΕΦΩΝΑ ΕΠΙΚΟΙΝΩΝΙΑΣ ΜΕ ΤΟ ΤΜΗΜΑ Γ΄ ΠΡΟΣΩΠΙΚΟΥ**

ΤΗΛ: **210 6465664 / 210 6465604** (Σοφία Κρεμιώτη)